

РЕПУБЛИКА БЪЛГАРИЯ

ОКРЪЖЕН СЪД-СМОЛЯН

,

**Д О К Л А Д**

**ЗА ПРИЛАГАНЕТО НА ЗАКОНА И ЗА ДЕЙНОСТТА**

**НА ОКРЪЖЕН СЪД – СМОЛЯН**

**И НА РАЙОННИТЕ СЪДИЛИЩА**

**ОТ СЪДЕБНИЯ РАЙОН**

**ПРЕЗ 2024 ГОДИНА**

**27 февруари 2025 г.**

**Смолян**

В Смолянски съдебен окръг има пет районни съдилища и един окръжен съд. Територията, която обхваща съдебният район, е с площ **3 193 кв.км**. Населението на област Смолян, по данни на НСИ към 31.12.2023 г. е **92 107 души**, което представлява 1.43% от населението на страната и нарежда областта на 27 място в страната.

Демографските тенденции, които се наблюдават са характерни за цялата страна - част от населението на общините търси препитание в чужбина и в по-големите градове.

Районите съдилища са:

**Районен съд – Смолян**, който обслужва две общини – община Смолян, включваща 77 населени места и община Баните, включваща 20 населени места.

**Районен съд – Девин**, който обслужва три общини – община Девин, включваща 16 населени места; община Доспат, включваща 8 населени места и община Борино, включваща 5 населени места.

**Районен съд – Златоград**, който обслужва две общини – община Златоград, включваща 9 населени места и община Неделино, включваща 16 населени места.

**Районен съд – Мадан**, който обслужва две общини – община Мадан, включваща 45 населени места и община Рудозем, включваща 21 населени места.

**Районен съд – Чепеларе** обслужва една община – община Чепеларе, включваща 14 населени места.

**І. КАДРОВА ОБЕЗПЕЧЕНОСТ**

1. **СЪДИИ**

До м. октомври 2024 г. в **Окръжен съд – Смолян** утвърдените съдийски щатове са 12 съдии и 1 младши съдия. Разпределението им по длъжности е както следва: един административен ръководител - председател; двама зам.-административни ръководители - зам.-председатели; 9 съдии и един младши съдия.

На 13.03.2024 г. е освободена от длъжност съдия Мария Славчева, на основание чл. 165, ал. 1, т. 1 от ЗСВ (пенсиониране). От тогава два съдийски щата в Окръжния съд са свободни, както и този на младшия съдия.

На 17.10.2024 г. с решение на Пленума на Висшия съдебен съвет е съкратена 1 (една) свободна длъжност „съдия“ в Окръжен съд – Смолян – гражданско отделение, с което утвърдените съдийски щатове стават 12 – един административен ръководител, двама зам.-административни ръководители, 8 съдии и един младши съдия. От тях в момента са заети 10 щата, като за един свободен съдийски щат е обявен конкурс по реда на чл. 189, ал. 1 и ал. 3 от ЗСВ за преместване и заемане.

Вторият свободен щат е за младши съдия, за който в началото на 2024 г. СК на ВСС обяви конкурс на основание чл. 180, във вр. с чл. 176, ал. 1, т. 1 от ЗСВ за заемането му. Приет е окончателният списък на одобрените кандидати за младши съдии по съдилища, вкл. Окръжен съд – Смолян и в момента се провежда първоначалното задължително обучение по чл. 249, ал. 1, т. 1 от ЗСВ в Националния институт на правосъдието. След завършване на обучението през 2025 година се очаква в ОС – Смолян да встъпи в длъжност определеният младши съдия.

С Решение на Съдийската колегия на Висшия съдебен съвет по протокол № 45/03.12.2024 г., изм. и доп. с решение по протокол № 46/10.12.2024 г., обн. в ДВ бр. 2/07.01.2025 г. е обявен конкурс и за предстоящия да се освободи на 13.12.2025 г. от съдия Росица Кокудева още един съдийски щат.

Със Заповед на административния ръководител – председател на Апелативен съд – Пловдив, от 01.11.2023 г. съдия Меденка Недкова е командирована в Апелативен съд – Пловдив на незаета щатна длъжност до заемането й чрез конкурс. Командировката на съдия Недкова е прекратена, считано от 16.12.2024 г.

Към 31.12.2024 г. всички съдии в Окръжен съд – Смолян са с ранг ВКС и ВАС.

През 2024 година няма наказани съдии от Окръжен съд - Смолян.

Разпределението на съдиите в ОС – Смолян, по състави и отделения, е както следва:

**- наказателно отделение** - един въззивен състав:

* Петър Маргаритов
* Дафинка Чакърова
* Елен Маламов,

като всеки съдия разглежда и решава като едноличен състав

1. първоинстанционни наказателни дела;
2. първоинстанционни граждански дела по чл. 104, т. 1 ГПК /установяване и оспорване на произход, допускане и прекратяване на осиновяване, поставяне под запрещение и отмяна на запрещение/

**- гражданско отделение –** два въззивни състава, коиторазглеждат и решават в състав въззивни граждански дела, включително и делата по жалби срещу решения/определения по Закона за защита от домашното насилие:

I въззивен граждански състав:

* Петър Маргаритов
* Тоничка Кисьова
* След пенсионирането на съдия Мария Славчева, в състава се включват на ротационен принцип, за срок от три месеца за всеки, членовете от ІІ въззивен граждански състав – по Заповед на административния ръководител – председател на ОС – Смолян.

II въззивен граждански състав:

* Росица Кокудева
* Петранка Прахова
* Зоя Шопова

От 01.10.2022г. до момента административният ръководител – съдия Петър Маргаритов, е включен в първи въззивен граждански състав като председател на състава, както и в системата за автоматично разпределение на въззивни граждански дела с натовареност 50 %.

* **търговско отделение –** три еднолични състава, разглеждащи търговски дела, както и първоинстанционни граждански дела, без посочените за разглеждане от наказателните еднолични състави **и три фирмени състава, като всеки съдия е титуляр на търговски, граждански и фирмен състав:**
* ПЪРВИ СЪСТАВ - Любен Хаджииванов
* ВТОРИ СЪСТАВ - Меденка Недкова
* ТРЕТИ СЪСТАВ - Валентина Бошнякова
* ЧЕТВЪРТИ СЪСТАВ – Петър Маргаритов – само за първоинстанционни граждански дела по чл. 45, чл. 49 и чл. 50 ЗЗД с натовареност 70 %

Натовареността за първи, втори и трети състав по отношение на първоинстанционните граждански дела по чл. 45, чл. 49 и чл. 50 ЗЗД е по 10%.

По време на командироването в Апелативен съд – Пловдив на съдия Меденка Недкова, през 2024 г. в Окръжния съд реално работеха два еднолични търговски състава – на съдия Любен Хаджииванов и на съдия Валентина Бошнякова. На двамата търговски съдии бяха преразпределени и висящите към 01.11.2023 г. дела на съдия Недкова, като след завръщането й, със заповед на административния ръководител, необявените за решаване дела се преразпределиха отново на първоначалния докладчик – съдия Недкова.

Разпределението на делата се извършва от определените със заповед на административния ръководител лица, на принципа на случайния подбор по отделения чрез модула в ЕИСС.

**Районен съд – Смолян** е с утвърден щат от 5 бр. магистрати, от които 1 бр. административен ръководител, 1 бр. зам.-административен ръководител и 3 бр. съдии. Към 01.01.2024 г., с решение по протокол № 32/10.10.2023 г. на СК на ВСС съдия Славка Кабасанова е определена за и.ф. административен ръководител – председател на Районен съд – Мадан. Съдия Кабасанова изпълнява тази длъжност до края на февруари 2024г., като от 01.03.2024 г. отново заема длъжността „съдия“ в Районен съд – Смолян.

С решение на СК на ВСС по протокол № 43/19.12.2023 г. е открит конкурс за първоначално назначаване на свободния от 2022 година съдийски щат в РС – Смолян. С решение по протокол № 28/25.06.2024 г. на СК на ВСС, на основание чл. 160, във вр. с чл. 186а, ал. 4 ЗСВ на свободната длъжност "съдия" в РС – Смолян е назначена Росица Чакърова, която встъпва в изпълнение на длъжността си на 05.07.2024 г.

В съдебно-изпълнителната служба при РС – Смолян работят четирима държавни съдебни изпълнители. Съдът разполага с един зает щат за съдия по вписванията. Съдебните служители в РС – Смолян са 21 броя.

За **Районен съд – Мадан** са утвърдени 2 щатни бройки за съдия, единият от които е административен ръководител. До края на месец февруари 2024 година съдът се ръководи от и.ф. административен ръководител – председател Славка Кабасанова, назначена с решение по протокол № 32, т. 6 от 10.10.2023 г. на Съдийската колегия на ВСС.

С решение на СК на ВСС по протокол № 4 от 13.02.2024 г. за административен ръководител – председател на РС – Мадан е назначен Димитър Стратиев, който встъпва в длъжност на 01.03.2024 г. От 01.06.2021 г. и към настоящия момент другата съдийска длъжност е заета от съдия Славчо Димитров. Към РС – Мадан работят и един съдия-изпълнител и един съдия по вписванията. По щат служителите в РС – Мадан са 11 броя, като към момента всички щатни бройки са заети.

В **Районен съд – Девин** са утвърдени 2 щ.бр. за магистрати /един за административен ръководител – председател и един за съдия/, които са заети. През 2024 г., при отсъствие на един от двамата съдии, е създадена организация за взаимното им заместване. Съдът разполага и с един държавен съдебен изпълнител и един съдия по вписванията, и 12 броя съдебни служители.

В **Районен съд – Златоград** по щат съдиите са двама, единият от които е административен ръководител – председател. Съдът разполага с един държавен съдебен изпълнител и един съдия по вписванията и 12 съдебни служители.

От 27.05.2024 г., с решение на Съдийската колегия на ВСС по протокол № 22/14.05.2024 г., съдия Веселина Димчева е преместена на длъжност „съдия“ в Районен съд – Благоевград, на основание чл. 160 и чл. 193, ал. 6 от ЗСВ.

По искане на административния ръководител – председател на РС – Златоград, с цел осигуряване нормалното организиране на правораздавателната дейност на съда, след съгласуване с и.ф. административния ръководител – председател на Районен съд – Кърджали и съгласие на съдия Асен Черешаров, със Заповед № ЛС 346/11.07.2024 г. на председателя на Апелативен съд – Пловдив, считано от 22.07.2024 г. е командирован Асен Черешаров – съдия в РС – Кърджали, да изпълнява длъжността „съдия“ в Районен съд – Златоград на незаетата длъжност до заемането й чрез конкурс.

В **Районен съд Чепеларе** има две щатни бройки за районни съдии, една от които административен ръководител-председател. През цялата 2024 г. и двата магистратски щата са заети, като е създадена организация за взаимозаменяемост при отсъствие. Налични са и по една щатна бройка за държавен съдебен изпълнител и за съдия по вписванията. Щатният състав за съдебни служители е от 11 броя, като всички те са заети.

1. **СЪДЕБНА АДМИНИСТРАЦИЯ**

През 2024 г., с решение на Съдийската колегия на Висшия съдебен съвет по протокол № 38/15.10.2024 г. са съкратени две щ.бр. за длъжност „призовкар“ в Окръжен съд – Смолян, след като служителите са освободени поради придобиване право на пенсия за осигурителен стаж и възраст, считано от 15.03.2024 г.

През 2024 г. в ОС – Смолян бяха освободени поради придобиване право на пенсия за осигурителен стаж и възраст още трима съдебни служители – главният счетоводител и двама съдебни деловодители. След положително становище от Комисия „Съдебна администрация“ към СК на ВСС се обявиха и проведоха конкурси по реда на чл. 343, ал. 1 от ЗСВ за заемане на свободните щатове за главен счетоводител и двама деловодители. Спечелилите конкурса кандидати бяха назначени за съдебни служители - на 05.06.2024 г. главен счетоводител и на 01.07.2024 г. – двама съдебни деловодители.

Към 31.12.2024 г. щатната численост на съдебните служители в Окръжен съд – Смолян е 26 души. По длъжности разпределението е следното: две ръководни длъжности - съдебен администратор, той и служител по сигурността на информацията, и главен счетоводител; специализирана администрация 18 броя, от които един съдебен помощник; един завеждащ служба; 5 бр. съдебни секретари; 7 бр. съдебни деловодители и 4 бр. призовкари; Обща администрация - 3 бр.: Управител сгради; системен администратор и човешки ресурси, той и статистик и 3 бр. технически длъжности, от които един шофьор и две чистачки.

През 2024 г. няма наказани съдебни служители.

1. **ПРЕДЛОЖЕНИЯ ЗА ПРОМЕНИ В ЩАТА**

Промени в щатовете на съдебните служители през 2025 година не се предвиждат.

**ІІ. СГРАДЕН ФОНД И ТЕХНИЧЕСКА ОБЕЗПЕЧЕНОСТ**

1. **ТЕХНИКА И СОФТУЕР**
* През 2024 г. от направените капиталови разходи от бюджета на съда на стойност 32 239 лева, за придобиване на техника и софтуер са използвани и отчетени:
* 4 881 лв. за подновяване на остарели и повредени суичове и подобряване качеството и скоростта на работа на локалната компютърна мрежа на съда;
* 7 680 лв. за закупуване на копирна машина от среден клас Xerox VersaLink B7135 и подмяна на старата, която е с изгорял фюзер;
* 2 040 лв. за 2 броя документни скенери Canon Document Reader M140, с които са подновени повредени и остарели сканиращи устройства;
* 3 205 лв. за 10 броя нови лазерни принтери с двустранен печат HP LJ Pro 4002dn, които бяха предназначени да подобрят работата на съдиите и заменят морално остарелите принтери в съда, някои от които произведени през периода 2007-2015 год.;
* 552 лв. за софтуер Омекс хонорари за нуждите на главен счетоводител.

През тази календарна година бе заложено закупуването още на 10 броя компютърни конфигурации за поетапно подновяване на остаряла компютърна техника по работни места и два лаптопа за съдебни зали. Поради направена централизирана поръчка и доставка на компютърна техника от ВСС за нуждите на съдилищата, Окръжен съд – Смолян направи запитване и получи разрешение за пренасочване на освободените капиталови разходи от компютърна техника за закупуване на учрежденска автоматична телефонна централа.

Така бе закупена, доставена, монтирана и пусната в експлоатация цифрова комуникационна система Alcatel-Lucent Oxo Connect с капацитет, който да обслужи нуждите съвместно на Окръжен и Районен съд Смолян и замени остарялата и без възможност за сервизна поддръжка предишна такава телефонна централа.

* По договори на ВСС с доставчици на съда тази година бяха предоставени следните активи:
* Компютърни конфигурации общо 27 на брой, с които покрихме изцяло нуждата от подновяването на остарели подобни за всички работни места.
* Лаптопи общо 13 на брой, единадесет от които са инсталирани, подготвени за дистанционна работа с ЕИСС и предадени за ползване на съдиите от Окръжен съд и два са инсталирани и подготвени за мобилна работа от съдебни секретари и помощни при аварии в съдебни зали.
1. **ИНФОРМАЦИЯ ЗА РЕМОНТИТЕ И ПРЕУСТРОЙСТВАТА ПО СГРАДНИЯ ФОНД ПРЕЗ 2024 г. И НЕОБХОДИМИТЕ ТАКИВА ПРЕЗ 2025 г.**

През 2024 година, във връзка с приложението на разпоредбата на чл. 19 от Закона за изменение и допълнение на Закона за медиацията, в ОС – Смолян се определи кабинет, намиращ се на партерния етаж в съдебната палата, източно изложение, с обща площ от 15.85 кв.м., който да се обособи като Съдебен център по медиация за съвместно ползване от Окръжен и Районен съд – Смолян. За целта Висшият съдебен съвет увеличи бюджета на Окръжен съд по § 10-00 „Издръжка“ с 8366 лв. с ДДС, с който бюджет кабинетът беше ремонтиран, оборудван и превърнат в медиационен център.

През годината са извършвани текущи ремонтни дейности по закрепване и поддръжка на мраморни плочи в коридорите на съдебната палата, както и на каменни плочи в района около входа на сградата. Подмениха се осветителните тела на входа на съдебната палата. По препоръка на Районна служба „Пожарна безопасност и защита на населението“ след извършена комплексна проверка на основание чл. 125, ал. 1, т. 1 от ЗМВР, се извърши проверка за изправност и подмяна на аварийното осветление в цялата сграда на съдебната палата. През цялата година са извършвани различни текущи обновявания и ремонти в различни части на сградата на съдебната палата.

В края на годината започна подновяване на захабените подови настилки, както и боядисване на стени и таван на съдийските кабинети на първи и трети етаж. Предстои обновяване на подовите настилки и освежаване и в помещенията на деловодството на Окръжния съд.

На 28.10.2024 г. председателят на ОС – Смолян е изпратил искане за извършване на текущ ремонт на санитарно помещение на 3-ти етаж в сградата на Съдебна палата – Смолян, съгласно чл. 5 от Правилата за планирането, осигуряването на средства и извършването на текущ ремонт на сградния фонд на съдебната власт. С искането са приложени и три броя оферти за дейностите по ремонтирането на санитарното помещение с обособяването в него и на отделение за хора с увреждания. В същото е отправено и искане за текущ ремонт на кабинета на административния ръководител – председател на ОС – Смолян, на който кабинет не е извършван ремонт от над 20 години.

**Необходими мероприятия през 2025 г.:**

* При осигуряване на средства следва да се извърши текущ ремонт на тоалетните на етаж 3 в Съдебната палата.
* При осигуряване на средства, да се ремонтира изцяло и да се обзаведе кабинетът на административния ръководител на ОС – Смолян.

**ІІI. МАТЕРИАЛНА И ФИНАНСОВА ОБЕЗПЕЧЕНОСТ**

Към 31.12.2024 г. утвърденият бюджет на Окръжен съд – Смолян е в размер на **3 332 582** лева, като реално изразходваните средства са **3 310 488** лева.

Отчетените приходи през 2024 г. възлизат на **114 240** лв., от които приходи от ДТ в размер на 107 674 лв., приходи от лихви по банкови сметки в размер на 2 411 лв.; приходи от глоби в размер на 3 035 лв. и други неданъчни приходи в размер на 1 120 лв.

**ІV. КОМУНИКАЦИОННА СТРАТЕГИЯ НА СЪДА**

Основни задачи в работата на ОС - Смолян през 2024 година:

- регулярна комуникация с регионалните печатни и електронни медии;

- изпращане на прессъобщения за насрочени дела и съдебни актове;

- следене на публикациите в печатните издания за отразяване на съдебни теми и специално касаещи работата на съда;

- поддържане на архив за медийните изяви на ОС-Смолян;

**V. ИЗВЪРШВАНИ ПРОВЕРКИ от ИВСС И ПАС**

През м. май 2024 г. в Окръжен съд - Смолян се извърши годишна планова проверка на основание чл. 58 от ЗСВ, по Заповед № ПП-24-22/07.05.2024 г. на главния инспектор на Инспектората към Висшия съдебен съвет за периода 01.01.2022 г. – 31.12.2023 г., с предмет: „Проверка на гражданските, търговските и въззивните граждански дела, разгледани от Окръжен съд – Смолян. Проверка на документи, свързани с организация на административната дейност на съда“. Актът за резултатите от проверката е получен през м. юли 2024 г., в който са дадени конкретни препоръки. На Общо събрание на съдиите в ОС - Смолян, свикано от административния ръководител на съда са взети решения и предприети мерки за изпълнение на дадените препоръки.

Със Заповед № ТП-24-1/29.03.2024 г. на главния инспектор на Инспектората към ВСС се извърши тематична планова проверка, инициирана в резултат на сигнал за противоречие между съдебната практика на Окръжен съд – Хасково и съдилищата от съдебния му район с практиката на всички районни и окръжни съдилища в страната по въпроса за оспорване дължимостта на преизчислени количества електрическа енергия при установяване на случаи на неизмерена, неправилно и/или неточно измерена електрическа енергия по смисъла на чл. 83, ал. 1, т. 6 от Закона за енергетиката и Правилата за измерване количеството на електрическа енергия. В хода на проверката се установи, че за проверявания период от 01.01.2022 г. до 31.12.2023 г. в ОС – Смолян няма образувани въззивни граждански дела, свързани с оспорване дължимостта на преизчислени количества ел.енергия.

През м. ноември 2024 г. се извърши проверка от Апелативен съд - Пловдив на организацията на дейността на съдиите от Окръжен съд – Смолян за периода от 01.01.2022 г. до 31.12.2023 г. В Доклада за резултатите от извършената проверка Комисията, извършила проверката, е направила извода, че в ОС – Смолян е създадена необходимата организация по образуване, разпределение и движение на делата в съответствие с нормативните изисквания. При разглеждане на делата се спазват стриктно процесуалните закони и нормите на ПАС. Съдиите съблюдават законоустановените срокове, извършват своевременно и надлежно необходимите процесуални действие. Съдебните служители изпълняват изискванията на ПАС, както и разпорежданията на съдиите в рамките на деня, рядко на следващия ден. Дадени са препоръки относно спазване на разумни срокове за изготвяне на актовете по чл. 374 от ГПК след приключване на двойната размяна на книжа и извършване на периодична проверка на водените книги и регистри на хартиен носител. На Общо събрание на съдиите в ОС – Смолян са обсъдени дадените препоръки и са взети решения във връзка с изпълнението им.

**VІ. АНТИКОРУПЦИЯ**

През 2024 г. не са констатирани сигнали до ВСС и ИВСС за корупционно поведение на магистрати, не са постъпвали такива сигнали и срещу служители.

В основата на всички антикорупционни политики стоят ясните правила за функциониране на една администрация, включително и на съда. Общата констатация е, че всички съдии и служители от съда спазват правилата на Етичния кодекс и с поведението си утвърждават авторитета на институцията.

**VІІ. ДВИЖЕНИЕ НА ДЕЛАТА В ОКРЪЖЕН СЪД**

**1. ДВИЖЕНИЕ НА ДЕЛАТА ПРЕЗ ОТЧЕТНИЯ ПЕРИОД**

**1.1. Заварени несвършени дела в началото на отчетния период 01.01.2024 г.**

Несвършените дела от предходен период /2023г./ към 01.01.2024 г. са 216 броя, посочени по видове в Таблица № 1.

Таблица № 1

|  |  |
| --- | --- |
| **Видове дела** | **Несвършени дела към 01.01.2024 г.****/бр./** |
| Първоинстанционни граждански дела | 15 |
| Търговски дела | 59 |
| Фирмени дела | 0 |
| Първоинстанционни наказателни дела | 13 |
| Въззивни наказателни дела | 5 |
| Въззивни граждански дела | 124 |
| **Общо дела** | **216** |

Най-големият дял несвършени дела през 2023 г. е на въззивни граждански - 124 броя, като причините за това са следните:

* 83 бр. са спрени на основание чл. 229, ал. 1, т. 4 от ГПК, във връзка с чл. 631 от ГПК, до приключване на дело с № С-435/23 година на Съда на Европейския съюз;
* 2 броя дела са спрени, като едно от тях по взаимно съгласие и едно до приключване на друго дело
* 35 броя дела са образувани в периода октомври – декември 2023г.

На второ място по брой не приключили дела са търговските – 59 броя, като причините за това са следните:

* 31 броя от делата са образувани в периода октомври – декември 2023г.
* 6 броя са спрени до решаване на други дела.

Останалите са забавени поради обжалвания в хода на делото; назначаване на многобройни и допълнителни експертизи; неизготвени заключения в срок; без движение на исковата молба в хода на делото, налагащо нова двойна размяна на книжа.

От останалите несвършени 15 първоинстанционни граждански дела 8 броя са образувани в периода октомври – декември 2023 г., 3 бр. са спрени до решаване на други дела.

От 13 бр. първоинстанционни наказателни дела, 6 бр. са образувани в периода октомври - декември 2023 г., а причините за неприключилите 7 бр. дела са големия брой свидетели, многобройни молби за отлагане от подсъдими, назначаване на комплексни експертизи; смяна на служебни защитници; дългосрочен болничен на подсъдим.

Несвършените въззивни наказателни дела са 5 броя, като всички са образувани през м.ноември и м. декември 2023 г.

**1.2. Новообразувани дела през отчетния период.**

**Постъплението** на отделните видове дела, подсъдни на Окръжен съд, е показано в Таблица № 2

Таблица № 2

|  |  |
| --- | --- |
| **Видове дела** | **Постъпили дела през 2024 г.****/бр./** |
| Първоинстанционни граждански дела | 100 |
| Търговски дела | 57 |
| Фирмени дела | 0 |
| Първоинстанционни наказателни дела | 106 |
| Разпити | 9 |
| Въззивни наказателни дела | 63 |
| Въззивни граждански дела | 431 |
| **Общо дела** | **766** |

**1.3. Дела за разглеждане за периода 01.01.2024 г. – 31.12.2024 г. – новообразувани и несвършени от предходен период.**

През 2024 година Смолянският окръжен съд е разгледал общо 982 бр. дела по видове, показани в таблица № 3

Таблица № 3

|  |  |
| --- | --- |
| **Видове дела** | **Разгледани дела през 2024 г.****/бр./** |
| Първоинстанционни граждански дела | 115 |
| Търговски дела | 116 |
| Фирмени дела | 0 |
| Първоинстанционни наказателни дела | 119 |
| Разпити | 9 |
| Въззивни наказателни дела | 68 |
| Въззивни граждански дела | 555 |
| **Общо дела**  | **982** |

**1.4. Свършени дела през отчетния период, от тях в срок до 3 месеца. Решени по същество и прекратени дела.**

В таблица № 4 са представени свършените през отчетния период дела, разпределени по видове, включително и свършените в тримесечен срок. Този срок започва да тече от момента на образуването на делото до приключването му със съдебен акт, без първоинстанционните граждански и търговски дела, при които срокът за разглеждане тече от датата на разпореждането за насрочване до произнасяне на съдебният акт.

В последната графа на таблицата е отразено съотношението на свършените в тримесечен срок дела спрямо общо свършените, изразено в проценти.

Таблица № 4

|  |  |  |  |
| --- | --- | --- | --- |
| **Видове дела** | **Свършени дела през 2024 г.****/бр./** | **Свършени дела в 3 месечен срок****/бр./** | **Съотношение на свършени в 3м.срок дела спрямо общо свършени в проценти** |
| Първоинстанционни граждански дела | 95 | 91 | 96 % |
| Търговски дела | 74 | 45 | 61 % |
| Фирмени дела | - | - | - |
| Първоинстанционни наказателни дела | 113 | 106 | 94 % |
| Разпити | 9 | 9 | 100% |
| Въззивни наказателни дела | 66 | 55 | 83 % |
| Въззивни граждански дела | 486 | 372 | 77 % |
| **Общо дела**  | **843** | **678** | **80 %** |

В таблица № 5 са показани броя на делата решени по същество и този на прекратените дела, както и съотношението на прекратените дела спрямо общо свършените, изразено в проценти.

Таблица № 5

|  |  |  |  |  |
| --- | --- | --- | --- | --- |
| **Видове дела** | **Общо свършени дела през 2024 г.****/бр./** | **Свършени по същество****/бр./** | **Прек-****ратени дела****/бр./** | **Съотношение на прекратените дела спрямо общо свършените в проценти** |
| Първоинст. граждански дела | 95 | 77 | 18 | 19 % |
| Търговски дела | 74 | 55 | 19 | 26 % |
| Фирмени дела | 0 | - | - | - |
| Първоинст. наказателни дела | 113 | 99 | 14 | 12 % |
| Разпити  | 9 | 9 | 0 | 0 % |
| Въззивни наказателни дела | 66 | 60 | 6 | 9 % |
| Въззивни граждански дела | 486 | 449 | 37 | 8 % |
| **Общо дела**  | **843** | **749** | **94** | **11 %** |

Причините за прекратените първоинстанционни граждански и търговски дела са: оттегляне на иска, нередовност на исковата молба, изпратени по подсъдност, недопустимост на иска, липса на правен интерес и др.

От прекратените първоинстанционни наказателни дела 10 бр. са НОХДела, като 2 от тях са прекратени по споразумение по чл.382 НПК, 5 бр. са прекратени по споразумение по чл.384 НПК, а 3 бр. са върнати на Окръжна прокуратура за отстраняване на допуснатите съществени процесуални нарушения в хода на Досъдебното производство.

По-голямата част от въззивните граждански дела са прекратени и върнати на първоинстанционния съд за администриране на жалбата, друга голяма част са прекратени поради нередовност, оттегляне на иска и др.

**1.5. Разгледаните НОХ дела в Окръжен съд – Смолян през отчетната 2024 година са 22 броя, от които свършените са 16 бр.**

Таблица № 6

|  |  |  |
| --- | --- | --- |
| **Свършени НОХД през 2024 г.** | **Брой НОХД** | **Съотношение в % спрямо свършените 16 бр. НОХД** |
| Постановени осъдителни присъди | 5 | 31 % |
| Постановени оправдателни присъди  | 1 | 6 % |
| Свършени със споразумение | 7 | 44 % |
| Свършени по реда на съкратеното съдебно следствие | 2 | 12 % |
| Прекратени и върнато на прокуратурата поради съществени нарушения на процесуални правила | 3 | 19 % |
| Прекратени по други причини | 0 |  - |

По постановените присъди са осъдени 13 лица.

За периода има 1 оправдателна присъда, като съдът е счел, че описаното в обвинителния акт деяние не е извършено от обективна и субективна страна от подсъдимия.

**1.6. Несвършени дела в края на отчетния период /31.12.2024 г./.**

Останалите несвършени дела в края на отчетната 2024 година са отразени в таблица № 7.

Таблица № 7

|  |  |
| --- | --- |
| **Видове дела** | **Несвършени дела през 2024г.****/бр./** |
| Първоинстанционни граждански дела | 20 |
| Търговски дела | 42 |
| Фирмени дела | 0 |
| Първоинстанционни наказателни дела | 6 |
| Въззивни наказателни дела | 2 |
| Въззивни граждански дела | 69 |
| **Общо дела**  | **139** |

Най-големият дял несвършени дела през 2024 г. е на въззивни граждански дела - 69 броя, като причините за това са следните:

* 43 броя дела са образувани в периода октомври – декември 2024г.
* 4 бр. въззивни граждански дела са спрени, като 2 бр. са спрени до приключване на други дела, и 2 бр. на основание чл. 229, ал. 1, т. 3 от ГПК.

Висящите търговски дела са 42 бр., като

* 8 от тях са образувани в периода октомври – декември 2024 г.,
* 6 бр. дела са спрени до приключване на дела в друг съд.
* 3 бр. са обявени за решаване към 31.12.2024 г.

Останалите са забавени поради многократно оставяне без движение на искови молби, двойна размяна на книжа и неизготвени заключения в срок, отказ на вещи лица за изготвяне на експертизи, отлагане на заседания по молби на страни.

От останалите несвършени 20 първоинстанционни граждански дела, 7 броя са образувани в периода октомври – декември 2024 г., 3 бр. са спрени до решаване на други дела, 1 брой е обявено за решаване към 31.12.2024 г., а останалите са отложени поради обжалване в хода на производството; многобройни молби от страни и процесуалните им представители за отлагане на делото.

От 6 бр. първоинстанционни наказателни дела и шестте са НОХДела, като 1 от тях е образувано през декември 2024 г. Основни причини за неприключването на останалите 5 са: голям брой свидетели, многобройни молби за отлагане от защитници на подсъдимите; назначаване на допълнителни и комплексни експертизи; неявяване на подсъдимия и невъзможност за редовното му призоваване (обявяване на подсъдим за международно издирване).

Несвършените въззивни наказателни дела са 2 броя, образувани са в периода ноември-декември 2024 г.

**1.7. Обжалвани и протестирани дела, резултати от въззивна и касационна проверка.**

Резултатите от въззивна и касационна проверка показани в таблица № 8 са от върнати дела през 2024 г. В тях са включени и обжалвани дела от предишни години.

 Таблица № 8

|  |  |  |  |  |
| --- | --- | --- | --- | --- |
| **Видове дела** | **Върнати дела през 2024 г.** | **Потвърдени****/бр./** | **Частично отменени****/бр./** | **Отменени****/бр./** |
| Първоинст. граждански дела | **14** | **9** | **2** | **3** |
| Търговски дела | **42** | **23** | **9** | **10** |
| Първоинст. наказателни дела | **11** | **7** | **3** | **1** |
| Въззивни наказателни дела | **1** | **1** | **-** | **-** |
| Въззивни граждански дела | **54** | **37****(от които 31 бр. недопуснати до касац.обжалване)** | **2** | **15** |
| **Общо дела** | **122** | **77** | **16** | **29** |

През 2024 г. има 1 бр. търговско дело с отменен съдебен акт –определение, и върнато за продължаване на съдопроизводството.

През отчетната година няма върнати първоинстанционни граждански и търговски дела, които са отменени и върнати за ново разглеждане от друг състав.

През 2024 година има 1 бр. отменена присъда по НОХД с връщане на делото за ново разглеждане от друг състав.

От отменените въззивни граждански дела /15 на брой/ 6 бр. са отменени и върнати за ново разглеждане от друг състав на съда, 1 бр. е отменено и върнато за продължаване на съдопроизводството. Останалите 9 бр. са отменени с постановяване на ново решение от горната инстанция.

**2. СРАВНЕНИЕ НА ДВИЖЕНИЕТО НА ДЕЛАТА ЗА ПЕРИОД ОТ 2022 г. до 2024 г.**

* 1. **Постъпили, разгледани и свършени дела през периода 2022 г. – 2024 г.**

Движението на постъпили дела, дела за разглеждане и свършените за период от три години назад по отношение на обобщените видове – граждански (в т.ч. и търговски) и наказателни е представено в диаграмата.

Графика № 9

**Средна месечна натовареност на съдия в Окръжен съд – Смолян за периода 2022 г. – 2024 г.**

В таблица № 10 е отразена месечната натовареност по щат и действителната месечна натовареност на съдиите в Окръжен съд – Смолян по отношение на постъпилите, разгледаните и свършените дела, за отчетната година и две поредни години назад.

Таблица № 10

|  |  |  |  |
| --- | --- | --- | --- |
| **Година/Вид** | **Постъпили** | **За разглеждане** | **Свършени** |
| **2022 г.****\*139.21 отработени човекомесеци:****-103,60 за гражд.****-35,61 за нак.** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. Натовареност** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. натовареност** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. Натовареност** |
| Граждански  | 487 | 9 | 9 | 5 | 5 | 677 | 9 | 9 | 6 | 7 | 582 | 9 | 9 | 5 | 6 |
| Наказателни  | 146 | 4 | 4 | 3 | 4 | 167 | 4 | 4 | 3 | 5 | 153 | 4 | 4 | 3 | 4 |
| **Общ брой** | **633** | **13** | **13** | **4** | **5\*** | **844** | **13** | **13** | **5** | **6\*** | **735** | **13** | **13** | **5** | **5\*** |
|  | **Постъпили** | **За разглеждане** | **Свършени** |
| **2023 г.****\*124,74 отработени човекомесеци****-91,40 за гражд.****-33,34 за наказ.** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. Натовареност** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. натовареност** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. Натовареност** |
| Граждански | 603 | 10 | 10 | 5 | 7 | 698 | 10 | 10 | 6 | 8 | 500 | 10 | 10 | 4 | 5 |
| Наказателни | 147 | 3 | 3 | 4 | 4 | 161 | 3 | 3 | 4 | 5 | 143 | 3 | 3 | 4 | 4 |
| **Общ брой** | **750** | 13 | 13 | 5 | **6\*** | **859** | 13 | 13 | 6 | **7\*** | **643** | 13 | 13 | 4 | **5\*** |
|  | **Постъпили** | **За разглеждане** | **Свършени** |
| **2024 г.****\*109,67 отработени човекомесеци****-74,15 за гражд.****-35,52 за наказ.** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. Натовареност** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. натовареност** | **общо дела** | **бр. съдии по щат** | **Бр. съдии** **в ОС - Смолян** | **Месечна** **натовареност по щат** | **Месечна действит. Натовареност** |
| Граждански | **588** | 9 | 8 | 5 | **8** | **786** | 9 | 8 | 7 | **11** | **655** | 9 | 8 | 6 | **9** |
| Наказателни | **178** | 3 | 3 | 5 | **5** | **196** | 3 | 3 | 5 | **6** | **188** | 3 | 3 | 5 | **5** |
| **Общ брой** | **766** | 12 | 11 | 5 | **7\*** | **982** | 12 | 11 | 7 | **9\*** | **843** | 12 | 11 | 6 | **8\*** |

От горната статистическа информация може да се направи извод, че за тригодишния анализиран период средната месечна натовареност по щат на съдия в ОС – Смолян по отношение постъпилите дела за 2024 г. се е запазила на 5 бр. При делата за разглеждане има увеличение от 6 на 7 бр. за съдия по щат за 2024 г. А по отношение на свършените дела, натовареността по щат е 6 бр. за 2024 г., при 4 бр. за 2023г.

Действителната месечна натовареност в Окръжен съд – Смолян за 2024 г. е по-висока с 2 бр. дела за съдия спрямо щатната натовареност. Тук влияние оказва отсъствието на съдия Меденка Недкова, която през цялата 2024 година беше командирована в Апелативен съд – Пловдив, както и пенсионирането на съдия Мария Славчева през м. март 2024 г., и незаетата щатна бройка за младши съдия.

* 1. **Продължителност на изготвяне на съдебните актове през отчетния период.**

Срочността при изготвянето на съдебните актове през 2024 година по видове дела е показана в таблица № 11.

Таблица № 11

|  |  |
| --- | --- |
| **Видове дела** | **Изготвени съдебни актове** |
| **Общо решени дела по същество** | **до 1 м.** | **до 3 м.** | **до 6 м.** | **над 6 м.** |
| Първоинстанционни граждански дела | 77 | 75 | 2 | - | - |
| Търговски дела | 55 | 44 | 11 | - | - |
| Първоинстанционни наказателни дела | 108 | 106 | 2 | - | - |
| Въззивни наказателни дела | 60 | 56 | 4 | - | - |
| Въззивни граждански дела | 449 | 440 | 9 | - | - |
| **Общо дела** | **749** | **721** | **28** | **-** | **-** |

От данните в горната таблица е видно, че съдебните актове се изготвят в законосъобразния срок от 1 месец, като само 4 % от всички актове са просрочени.

Всички 28 бр. просрочените съдебни актове са изготвени до 3 месеца, като при повечето просрочието е до 10 дни след изтичане на месечния срок.

**VІІІ. ОБОБЩЕНА ИНФОРМАЦИЯ ЗА ДЕЙНОСТТА НА РАЙОННИТЕ СЪДИЛИЩА**

**1. Брой дела за разглеждане за периода 01.01.2024 г. - 31.12.2024 г. - новообразувани и несвършени от предходен период**

* 1. **Общо дела за разглеждане към 31.12.2024 г.**

През отчетния период общо дела за разглеждане по Районни съдилища са отразени в диаграмата. Най–голям брой са в РС - Смолян – 2439 броя, следват РС - Девин – 888 броя; РС - Мадан - 781 броя; РС -Златоград - 587 броя и РС - Чепеларе – 476 броя.

**Дела за разглеждане**

Общо делата за разглеждане в съдебния район през 2024 година са 5171 броя, при 4483 броя за 2023 г. и при 4227 броя за 2022 г., или е налице значително увеличение на делата за разглеждане с 688 броя спрямо 2023 г. и със 944 броя спрямо 2022 г.

* 1. **Новообразувани граждански и наказателни дела по съдилища**

През отчетната 2024 г. са постъпили общо за региона **4408** броя дела, при 3774 броя дела за 2023 г. и 3735 броя дела за 2022 г. Налице е запазваща се тенденция на увеличение на постъпленията, както следва: спрямо 2023 г. със 634 броя и със 673 броя спрямо 2022 г.

**1.3. Несвършените дела от предходен период по видове и съдилища са както следва:**

Таблица № 14

|  |  |  |  |  |  |
| --- | --- | --- | --- | --- | --- |
| **ВИДОВЕ ДЕЛА** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **ГРАЖДАНСКИ** | **147** | **67** | **124** | **215** | **56** |
| **НАКАЗАТЕЛНИ** | **69** | **15** | **25** | **24** | **21** |
| **ОБЩО** | **216** | **82** | **149** | **239** | **77** |

Спрямо общия брой дела за разглеждане, несвършените дела в началото на отчетния период са, както следва: РС - Девин – 24 %; РС - Златоград – 14 %; РС - Мадан – 19 %; РС - Смолян – 10 % и РС - Чепеларе – 16 %.

* 1. **Брой свършени дела в края на годината, от тях в срок до 3 месеца**

В Таблица № 15 са показани свършените дела по Районни съдилища през 2024 година.

Таблица № 15

|  |  |  |  |  |  |
| --- | --- | --- | --- | --- | --- |
| **ВИДОВЕ ДЕЛА** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **ГРАЖДАНСКИ** | **576** | **397** | **578** | **1483** | **281** |
| **НАКАЗАТЕЛНИ** | **154** | **82** | **123** | **593** | **112** |
| **ОБЩО** | **730** | **479** | **701** | **2076** | **393** |

С най–голям брой свършени дела спрямо общия брой дела за разглеждане са както следва: в РС – Мадан са приключени 90 % от делата, които са разгледани, РС - Смолян - 85 %; РС - Чепеларе – 83 %; РС - Девин – 82 % и РС - Златоград – 82 %.

**Срочността на разглеждане на делата по съдилища общо за 2024 г. е както следва:**

Таблица № 16

|  |  |  |  |  |  |
| --- | --- | --- | --- | --- | --- |
| **СРОК ЗА****РАЗГЛЕЖДАНЕ** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **ДО 3 МЕСЕЦА** | **546** | **388** | **568** | **1933** | **340** |
| **НАД 3 МЕСЕЦА** | **184** | **91** | **133** | **143** | **53** |
| **ОБЩО** | **730** | **479** | **701** | **2076** | **393** |

Спрямо общия брой свършени дела през отчетната година, свършени в тримесечен срок са: РС-Смолян – 93 %; РС - Чепеларе – 87 %; РС- Златоград – 81 %; РС – Мадан - 81 % и РС – Девин – 75 %.

**1.5. Несвършените дела в края на отчетния период по съдилища са:**

Таблица № 17

|  |  |  |  |  |  |
| --- | --- | --- | --- | --- | --- |
| **ВИДОВЕ ДЕЛА** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **ГРАЖДАНСКИ** | **129** | **90** | **71** | **312** | **74** |
| **НАКАЗАТЕЛНИ** | **29** | **18** | **9** | **51** | **9** |
| **ОБЩО** | **158** | **108** | **80** | **363** | **83** |

**Процентно съотношение на несвършените дела към дела за разглеждане по съдилища**

Таблица № 18

|  |  |  |  |  |  |
| --- | --- | --- | --- | --- | --- |
| **Вид** | **РС-ДЕВИН** | **РС-ЗЛАТОГРАД** | **РС-МАДАН**  | **РС-СМОЛЯН** | **РС-ЧЕПЕЛАРЕ** |
| **дела за разглеждане**  | **% на несвършените към общо делата за разглеждане** | **дела за разглеждане**  | **% на несвършените към общо делата за разглеждане** | **дела за разглеждане**  | **% на несвършените към общо делата за разглеждане** | **дела за разглеждане**  | **% на несвършените към общо делата за разглеждане** | **дела за разглеждане**  | **% на несвършените към общо делата за разглеждане** |
| **ГР.** | **705** |  **18 %** | **487** | **18 %** | **649** | **11 %** | **1795** | **17 %** | **355** | **21 %** |
| **НАК.** | **183** | **16 %** | **100** | **18 %** | **132** | **7 %** | **644** | **8 %** | **121** | **7 %** |
| **ОБЩО** | **888** | **18 %** | **587** | **18 %** | **781** | **10 %** | **2439** | **15 %** | **476** | **17 %** |

Най–голям процент несвършени дела в края на отчетния период имат РС – Девин и РС – Златоград с по 18 %; следват РС – Чепеларе – 17 %, РС – Смолян – 15 % и РС – Мадан – 10 %.

**1.6. Брой на решените дела по същество, анализ по видове**

**Решени граждански дела по същество в районните съдилища през 2024 година**

Таблица № 19

|  |  |  |  |  |  |
| --- | --- | --- | --- | --- | --- |
| **ВИДОВЕ ДЕЛА** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **Искове по СК; ЗЗДН; ЗЛС;ЗГР;ЗЗДет;ЗБЖИРБ** | **39** | **33** | **84** | **188** | **9** |
| **Облигационни искове** | **47** | **11** | **84** | **152** | **6** |
| **Вещни искове** | **6** | **91** | **9** | **26** | **7** |
| **Делби и искове по ЗН** | **3** | **1** | **3** | **6** | **4** |
| **Установителни искове** | **20** | **8** | **49** | **57** | **12** |
| **Искове по КТ** | **21** | **1** | **9** | **6** | **2** |
| **Адм. производства** | **-** | **-** | **1** | **2** | **2** |
| **Обезпечения**  | **3** | **6** | **5** | **8** | **2** |
| **Частни производства** | **38** | **44** | **33** | **187** | **20** |
| **Заповедни производства** | **273** | **139** | **187** | **590** | **150** |
| **Регламенти**  | **2** | **-** | **-** | **8** | **-** |
| **Др. гр. дела** | **-** | **-** | **-** | **-** | **-** |
| **ОБЩО** | **452** | **334** | **464** | **1230** | **214** |

**Решени наказателни дела по същество по съдилища през 2024 година**

Таблица № 20

|  |  |  |  |  |  |
| --- | --- | --- | --- | --- | --- |
| **ВИДОВЕ ДЕЛА** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **НОХД** | **8** | **4** | **4** | **16** | **6** |
| **НЧХД** | **-** | **5** | **3** | **2** | **6** |
| **78 б.”а” от НК** | **-** | **2** | **4** | **23** | **1** |
| **ЧНД** | **5** | **4** | **4** | **179** | **11** |
| **ЧНД от досъд.производство** | **33** | **17** | **35** | **163** | **39** |
| **НАХД** | **67** | **15** | **29** | **54** | **21** |
| **ОБЩО** | **113** | **47** | **79** | **437** | **84** |

**1.7. Брой прекратени дела и анализ на причините**

**Брой прекратени граждански дела и причините за това**

Таблица № 21

|  |  |  |  |  |  |
| --- | --- | --- | --- | --- | --- |
| **ВИДОВЕ ДЕЛА** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **Спогодба по ГПК** | **7** | **-** | **2** | **17** | **9** |
| **Други причини** | **117** | **63** | **112** | **236** | **58** |
| **ОБЩО** | **124** | **63** | **114** | **253** | **67** |

**Брой прекратени наказателни дела и причините за това**

Таблица № 22

|  |  |  |  |  |  |
| --- | --- | --- | --- | --- | --- |
| **ВИДОВЕ ДЕЛА** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **Споразумения по чл. 381 – 384 от НПК** | **26** | **16** | **37** | **132** | **23** |
| **Върнати за доразследване** | **-** | **-** | **-** | **-** | **1** |
| **Други причини** | **15** | **19** | **7** | **24** | **4** |
| **ОБЩО** | **41** | **35** | **44** | **156** | **28** |

От общо 621 прекратени граждански дела 35 са приключили със спогодба и от общо 304 прекратени наказателни дела 234 са приключили със споразумение и 1 броя са върнати за доразследване.

**1.8. Брой обжалвани и протестирани, резултати от въззивна и касационна проверка, изводи**

Таблица № 23

|  |  |  |  |  |  |  |
| --- | --- | --- | --- | --- | --- | --- |
|  | **ВИДОВЕ РЕЗУЛТАТИ** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **ГРАЖДАНСКИ ДЕЛА** | **Потвърдени** | **29** | **19** | **50** | **148** | **20** |
| **Изменени** | **13** | **3** | **1** | **28** | **1** |
| **Отменени** | **8** | **4** | **14** | **30** | **2** |
| **ОБЩО** | **50** | **26** | **65** | **206** | **23** |
| **НАКАЗАТЕЛНИ ДЕЛА** | **Потвърдени** | **31** | **13** | **20** | **34** | **20** |
| **Изменени** | **3** | **-** | **2** | **2** | **3** |
| **Отменени** | **14** | **2** | **8** | **11** | **2** |
| **ОБЩО** | **48** | **15** | **30** | **47** | **25** |
|  |  | **98** | **41** | **95** | **253** | **48** |

За Районен съд – Девин: 61 % от върнатите от инстанционна проверка дела в РС – Девин са потвърдени, а 22 % - отменени.

Районен съд – Златоград: 78 % от върнатите дела са потвърдени, 15 % - отменени.

Районен съд – Мадан: 74 % от върнатите дела са потвърдени, а 23 % - отменени.

Районен съд – Смолян: 72 % от върнатите дела са потвърдени, а 16 % - отменени.

Районен съд – Чепеларе: 83 % от върнатите дела са потвърдени, а 8 % - отменени.

Най-висок процент потвърдени дела, върнати от въззивна и касационна проверка имат Районен съд – Чепеларе над 80 %.

**1.9. Средна натовареност на съдиите в съдебния район по видове дела за разглеждане – наказателни, граждански, както и спрямо общия брой дела и спрямо свършените дела по щат и действителна.**

**Средна натовареност на съдии по щат, спрямо общия брой дела за разглеждане**

 Таблица № 24

|  |  |  |  |  |  |
| --- | --- | --- | --- | --- | --- |
| **Вид**  | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **общо** | **бр** | **Общо** | **бр** | **общо** | **бр** | **общо** | **бр** | **общо** | **Бр** |
| ГР. | 705 | 29 | 487 | 21 | 649 | 27 | 1795 | 50 | 355 | 15 |
| НАК. | 183 | 8 | 100 | 4 | 132 | 6 | 644 | 27 | 121 | 5 |
| **ОБЩО** | **888** | **37** | **587** | **24** | **781** | **33** | **2439** | **41** | **476** | **20** |

**Действителна натовареност на съдиите в РС спрямо общия брой дела за разглеждане**

Таблица № 24А

|  |  |  |  |  |  |
| --- | --- | --- | --- | --- | --- |
| **Брой дела за разглеждане**  | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **общо** | **бр** | **Общо** | **бр** | **общо** | **бр** | **общо** | **бр** | **общо** | **Бр** |
| **ОБЩО** | **888** | **40** | **587** | **28** | **781** | **33** | **2439** | **46** | **476** | **23** |

**Средна натовареност на съдии по щат, спрямо свършените брой дела**

 Таблица № 25

|  |  |  |  |  |  |
| --- | --- | --- | --- | --- | --- |
| **Вид** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **решени** | **бр** | **решени** | **бр**  | **решени** | **бр** | **решени** | **бр** | **решени** | **бр** |
| **ГР.** | 576 | 24 | 397 | 17 | 578 | 24 | 1483 | 41 | 281 | 12 |
| **НАК.** | 154 | 6 | 82 | 3 | 123 | 5 | 593 | 25 | 112 | 5 |
| **ОБЩО** | **730** | **30** | **479** | **20** | **701** | **29** | **2076** | **35** | **393** | **16** |

**Действителна натовареност на съдиите в РС спрямо свършените брой дела**

Таблица № 25А

|  |  |  |  |  |  |
| --- | --- | --- | --- | --- | --- |
| **Брой свършени дела** | **РС-ДЕВИН** | **РС-ЗЛАТОГРАД** | **РС-МАДАН** | **РС-СМОЛЯН** | **РС-ЧЕПЕЛАРЕ** |
| **Решени** | **Бр** | **решени** | **бр**  | **решени** | **бр** | **решени** | **бр** | **решени** | **бр** |
| **ОБЩО** | **730** | **33** | **479** | **23** | **701** | **29** | **2076** | **39** | **393** | **19** |

Натовареността по щат на съдиите спрямо свършените дела е най–голяма в РС - Смолян – 35 броя; РС - Девин – 30 броя; РС-Мадан – 29 броя; РС - Златоград – 20 броя и РС - Чепеларе –16 броя.

При действителната натовареност на съдиите спрямо свършените дела редът се запазва: най-натоварени са в РС – Смолян – 39бр., следвани от РС – Девин с 33бр., РС – Мадан с 29 бр., РС – Златоград с 23 и РС – Чепеларе – 19бр.

**1.10. Относителен дял на осъдителните присъди и решения, спрямо внесените и разгледани прокурорски актове.**

Таблица № 26

|  |  |  |  |
| --- | --- | --- | --- |
| **СЪД** | **Разгледани прокурорски****Актове** | **Осъдителни присъди и решения** | **Процентно****съотношение** |
| **РС-ДЕВИН** | **39** | **34** | **87 %** |
| **РС-ЗЛАТОГРАД** | **24** | **22** | **92 %** |
| **РС-МАДАН** | **48** | **44** | **92 %** |
| **РС-СМОЛЯН** | **200** | **171** | **86 %** |
| **РС-ЧЕПЕЛАРЕ** | **33** | **29** | **88 %** |
| **ОБЩО** | **344** | **300** | **87 %** |

Изложените в таблица № 26 данни показват, че в съдебния район осъдителните присъди /решения/ са 87 % от общо внесените от районните прокуратури обвинителни актове.

**1.11. Наказана престъпност с влезли в сила присъди и решения, брой осъдени лица в края на отчетния период, в т.ч. и лицата с наказание по чл.78а НК.**

През отчетния период влезлите в сила присъди/решения са 301 броя общо, по които са осъдени 310 броя лица. Как са разпределени по съдилища е показано в Таблица № 27.

Таблица № 27

|  |  |  |
| --- | --- | --- |
| **СЪД** | **Брой осъдени****лица** | **Влезли в сила присъди** |
| **РС-ДЕВИН** | **35** | **34** |
| **РС- ЗЛАТОГРАД** | **19** | **19** |
| **РС- МАДАН** | **46** | **45** |
| **РС-СМОЛЯН** | **169** | **164** |
| **РС-ЧЕПЕЛАРЕ** | **41** | **39** |
| **ОБЩО** | **310** | **301** |

**1.12. Брой, конкретизация и причини за оправдателни присъди**

**Брой оправдателни присъди**

 Таблица № 28

|  |  |  |  |  |
| --- | --- | --- | --- | --- |
| **РС-ДЕВИН** | **РС-МАДАН** | **РС-ЗЛАТОГРАД** | **РС-СМОЛЯН** | **РС-ЧЕПЕЛАРЕ** |
| **0** | **2** | **0** | **0** | **3 бр.****(от тях 2 бр.** **по НЧХД)** |

Оправдателните присъди, показани в таблица № 28, са общо 5 бр.

Причините за оправдателните присъди са:

**РС-Чепеларе – 3 бр.**

**НОХД № 86/2022 г.**  - С присъда № 3/29.01.2024 г., ЧлРС, на основание чл. 304 от НПК оправдава и тримата подсъдими по повдигнатото им обвинение за престъпление по чл. 195, ал.1, т.5, вр. чл. 194, ал.1, вр. с чл. 26, ал. 1 от НК, и чл.195, ал.1,т.4,т.5 и т.7,вр. с чл. 194, ал.1, вр. чл. 20, ал.2, вр. чл. 26, ал.1, вр. с чл. 28, ал.1 от НК, като в хода на съдебното следствие първоинстанционният съд е приел, че не се доказва по категоричен и безспорен начин, подсъдимите да са осъществили от обективна и субективна страна, състава на повдигнатото им обвинение.

Постановената от ЧлРС присъда е протестирана пред въззивната инстанция. С присъда № 8/21.10.2024 г. по ВНОХД № 132/2024 г. по описа на Окръжен съд – Смолян същата е изменена по отношение на един от подсъдимите, като го признава за виновен по така повдигнатото му обвинение. Присъдата е влязла в сила.

**НЧХД № 100/2023 г. -** С присъда № 10//27.08.2024 г., ЧлРС, на основание чл. 304 от НПК признава подсъдимия за невиновен и го ОПРАВДАВА по повдигнато му от частния тъжител обвинение за престъпление по чл. 148, ал. 1, т.1 и т.2, във вр. с чл. 148, ал.1, т.1 и т.2, във връзка с чл. 147, ал.1 от НК, тъй като от събраните по делото доказателства не може да се установи по един несъмнен начин авторството на инкриминираните думи и изрази да са публикувани от страна на подсъдимия.

Присъдата е обжалвана от частния тъжител, като с решение № 45/04.12.2024 г. по ВНДЧХ № 153/2024 г., по описа на Смолянския окръжен съд същата е потвърдена и е влязла в сила.

**НЧХД № 106/2023 г.** - С присъда № 7/23.05.2024 г., ЧлРС, на основание чл. 304 от НПК, оправдава подсъдимия по предявените му обвинения за престъпления чл. 147, ал. 1, във вр. с чл. 148, ал. 2, вр. с ал.1 от НК, тъй като от събраните в хода на делото писмени и гласни доказателства, се доказва по категоричен и несъмнен начин, че извършените от подсъдимия деяния са несъставомерни, както от обективна, така и от субективна страна.

Присъдата е обжалвана от частниите тъжители, като с решение № 42/13.11.2024 г. по ВНЧХД № 101/2024 г. Окръжен съд – Смолян е потвърдил постановената от ЧлРС присъда. Присъдата е влязла в сила.

**РС-Мадан – 2 бр.**

**НОХ дело № 113/2023г.** – С присъда № 7/29.05.2024 г., МРС на основание разпоредбата на чл. 304 от НПК го оправдава по повдигнатото му обвинение за престъпление по чл. 131, ал. 2, предл. IV-то, т. 3, във вр. с чл. 130, ал. 1 от НК.

Присъдата е отменена от Въззивната и касационна инстанция.

**НЧХД № 36/2023г. -** С присъда № 2/29.03.2024 г., МРС на основание разпоредбата на чл. 304 от НПК подсъдимите са признати за невиновни по конкретните обвинения и оправдани.

**ІХ. ОЦЕНКА ЗА ДЕЙНОСТТА НА ПРИЛЕЖАЩИТЕ В СЪДЕБНИЯ РАЙОН СЪДИЛИЩА**

Предвид изложеното за дейността на районните съдилища, така както са изложени в годишните им отчетни доклади и в настоящия доклад, следва да се направи извода, че всички съдилища от Смолянския регион са работили добре. Съществува координация между всички съдии в окръга, организират се събирания и Общи събрания за решаване на текущи проблеми и уеднаквяване на практики.

Проблемите в приложението на процесуалните закони са посочени в докладите на Районните съдилища и те са, както следва:

**РС - Смолян**

Една от основните причини за забавяне на делата е призоваването, което често в малките населени места не може да бъде извършено своевременно поради отсъствие на адресата от адреса или преместването му в друго населено място. Самите кметове и кметски наместници в малките населени места не са достатъчно добре обучени и имат пропуски при извършване на призоваването, което налага да бъде изискана по-подробна информация за невъзможността да се извърши връчване или да бъде разпоредено ново връчване.

Основна причина за отлагане на делата е неизготвяне в срок на назначените съдебни експертизи. Това се дължи на факта, че вещите лица са много натоварени с изготвянето на експертизи не само в РС – Смолян, но и в останалите съдилища от района на ОС – Смолян. В някои случаи забавянето на експертизите се дължи и на независещи от вещите лица причини – липса на съдействие от страна, респ. непредоставяне на необходими данни. Освен това за някои видове експертизи липсват специалисти в съдебния район на РС - Смолян, което налага ползването на вещи лица от други съдебни райони. В този смисъл продължават проблемите с назначаването на експерти и изготвянето на съдебно технически, автотехнически и съдебно - медицински експертизи по наказателни и граждански дела. В много случаи възниква необходимост от събиране на допълнителни доказателства, респ. назначаване на допълнителни експертизи.

Причина за отлагане на делата е и постъпващи молби за отлагане от процесуалните представители на страни поради ангажираността им по други дела във върховните съдилища или в съдилища в други съдебни райони, респ. поради ползван отпуск – годишен или по болест.

Често се налага оставяне без движение на искови молби, заявления, тъжби за внасяне на такси.

Срещат се трудности при връчването на съдебни книжа на длъжници в заповедни производства поради ненамиране на регистрирания адрес. Не се откриват ответниците в производствата по чл. 422 ГПК по потребителските договори на регистрираните настоящи адреси, което налага назначаване на особени представители, съответно отново оставяне без движение за заплащане възнаграждение на особените представители.

По делата по Закона за защита от домашно насилие често се сочи, че актовете на насилие са извършени в присъствието на деца, което налага изясняване на този въпрос, съответно назначаване на особен представител на детето, съответно задължаване на молителя да внесе възнаграждение за особен представител.

В производствата, по които участват и се засягат интереси на деца се изисква изготвяне на социален доклад, заради интересите на детето, което забавя производството, тъй като не винаги детето живее на територията, в която е седалището на дирекцията.

Често постъпват искови молби и въззивни жалби, без да са внесени дължимите ДТ, за постъпващите книжа по електронен път, без да са внесени ДТ за възпроизвеждане на хартия, което налага оставяне без движение, за събиране на такси.

**РС – Девин**

През 2024г. съдиите от Районен съд - Девин са изразявали становища по искания на ВКС, ВАС и ВСС, съгласно чл.79, ал.2, т.5 ЗСВ за приемане на тълкувателни решения и тълкувателни постановления, засягащи дейността на районните съдилища за отстраняване на противоречива съдебна практика:

1) На 03.01.2024г. е изразено становище до НК на ВКС по поставените въпроси, свързани с приложение на измененията в разпоредбите на чл.280, чл. 281, чл. 343б от Закона за изменение и допълнение на Наказателния кодекс, обн. ДВ/бр.67/2023г.Съдиите в РС-Девин отчитат , че приложението на действащата норма на чл.343б, ал.5 НК е поставено в зависимост от решението на Конституционният съд по к.д. №15/2024г. и к.д. №16/2024г.

2) На 11.01.2024г. е изразено становище до НК на ВКС по ТД № 3/2023 г., насрочено за 18 януари 2024 година за разглеждане от ОСС на Наказателна колегия на Върховен Касационен съд относно преодоляване на противоречива съдебна практика по квалифициран състав на престъпление по чл.149, ал. 5, т. 1 НК и по приложението на чл.26 НК.

3) На 08.04.2024г. е изразено становище до Комисия по правни въпроси към СК на ВСС, изпълняваща функциите на ВСС относно публикуване на актовете по граждански дела при стриктно спазване на разпоредбата на чл. 64, ал. 1 ЗСВ

4) На 12.04.2024г. е изразено становище до ОСС на Гражданска колегия на ВКС по ТД № 1/2024 г. по поставен за тълкуване въпрос за приемане на тълкувателно решение от Общото събрание на Гражданската колегия във ВКС (ОСГК) поради съществуваща противоречива съдебна практика по прилагането на чл. 181, ал. 1 и чл. 142, ал. 1, т. 2 от Закона за Министерство на вътрешните работи (ЗМВР),

5) На 01.07.2024г. е изразено становище по поставените за тълкуване въпроси по ТД №3/2023г. за приемане на тълкувателно постановление от Общото събрание на съдиите от Наказателна колегия на Върховния касационен съд и Върховния административен съд относно приложението на чл. 18 от ЗАНН , касаещо едновременно неизпълнение на задължение за подаване на СД и отчетни регистри по чл. 124 от ЗДДС за един и същи данъчен период .

6) На 01.07.2024г. е изразено становище по ТД № 2/2023г. за приемане на съвместно тълкувателно постановление от Общото събрание на съдиите от Наказателна колегия на Върховния касационен съд и Първа и Втора колегия на Върховен административен съд по поставените за тълкуване въпроси: „1. Каква е формата на изпълнителното деяние на нарушението по чл. 638, ал. 4 от Кодекса на застраховането? 2. Как се съотнася нормата на ал. 4 на чл. 638 от Кодекса на Застраховането (КЗ) към ал. 1 на същия член? Налице ли са два отделни състава на различни административни нарушения или става въпрос за едно и също нарушение, като способите за установяване на едното от тях (това по чл. 638, ал. 4 КЗ) са по- различни? 3. Когато няколко пъти с едно или с различни технически средства е установено/заснето управление на моторно превозно средство (МПС), за което няма сключен и действащ застрахователен договор за задължителна застраховка „Гражданска отговорност", дали се касае за едно и също нарушение, или са налице няколко отделни такива, чиито брой отговаря на броя на заснеманията, и съответно какъв следва да е периодът от време между отделните заснемания?"

7) На 01.07.2024г. е изразено становище по ТД №5/2023г. за приемане на съвместно Тълкувателно постановление от ОСНК на Върховния касационен съд и Първа и Втора колегия на Върховен административен съд по въпроса за приложението на ЗДвП и ЗП в хипотеза когато водач управлява извънгабаритно или тежко пътно превозно средство по пътищата, отворени за обществено ползване, без да е налице разрешение за движението на това пътно превозно средство?"

8) На 03.07.2024г. е изразено становище и изпратено до КПВ към СК на ВСС, относно предложение за създаване на електронен регистър на удостоверения за отказ от наследство.

9) На 03.09.2024г. е изразено становище по тълкувателно дело № 2/2024г. по приложение на чл.55, ал.2 НК към глобата, когато същата е предвидена като допълнително наказание, заедно с лишаване от свобода или с пробация в кумулативна санкция.

10) На 24.10.2024г. е изразено становище по Проект на Наредба за изменение на Наредба №9 от 30.10.2023г. за условията и реда за предоставяне от Висшия съдебен съвет на информация по чл.24, параграф 2 от Регламент (ЕС) 2015/848 на Европейския парламент и на Съвета от 20 май 2015г. относно производството по несъстоятелност, както и данни относно производството по несъстоятелност, стабилизация и погасяване на задължения.

11) На 18.11.2024г. е изразено становище във връзка с извлечение от Протокол №3/21.10.2024г. от заседание на КПВ към Пленума на ВСС по Предложение от директора на Националния институт на правосъдието за изменение и допълнение на Правилата за обучението на кандидатите за младши съдии, младши прокурори и младши следователи и за определяне на техния статус.

**ГПК**

Със Закон за изменение и допълнение на ГПК , обн. ДВ бр.67/09.08.2024г., законодателят е отложил централизираното случайно разпределение на заповедните производства за 1 юли 2025 г. В ГПК е предвидено и задължение на съда да следи служебно за изпълнението на задължението за предявяване на иска по чл. 415 ал.1 от ГПК Разпоредбата на чл.411, ал.1 ГПК предвижда „тридневен срок“ за издаване на заповед, който е изключително кратък за произнасяне в хипотезите на ал.2 ГПК – отстраняване на нередовности и извършване на служебна проверка за неравноправни клаузи или на клаузи, противоречащи на закона или на добрите нрави, като в последната хипотеза се постановява мотивирано разпореждане, което подлежи на обжалване. Краткият срок за произнасяне от три дни , регламентиран в ГПК , възпрепятства постановяване на качествен и мотивиран съдебен акт.

Твърде кратък срок е предвиден в разпоредбата на чл.316 ГПК за постановяване на решение по бързи производства - двуседмичен, който не е достатъчен за постановяване решение по дела с фактическа и правна сложност.

Налага се промяна и в разпоредбата на чл.200 ГПК, в посока да не бъде провеждан задължителен разпит на вещото лице, ако то е представило заключение в срок, страните са се запознали и нямат въпроси към него.

**Закон за Министерството на вътрешните работи и на издадените въз основа на него подзаконови нормативни актове.**

В РС Девин са били образувани 38бр. през 2022г. и 7бр. през 2023г., от които 6бр. са били прекратени, а останалите 39 производства са спрени по искове за заплащане на положени часове нощен труд от служители на МВР, на основание чл.229, ал.1, т.4 ГПК до постановяване на решение от СЕС по Д № С-435/2023г., образувано по отправено преюдициално запитване по В.Гр.Д. № 193/2023г. по описа на Окръжен съд – Смолян относно тълкуване нормите на Директива 2003/88/ЕО на Европейския парламент и на Съвета от 4 ноември 2003 година относно някои аспекти на организацията на работното време, както и чл.20 и 31 от Хартата за основните права на Европейския съюз.

Според задължителното за прилагане Тълкувателно решение № 1 от 15.03.2023 г. на ВКС по тълк. д. № 1/2020 г., ОСГК, не са приложими разпоредбите на Кодекса на труда и на Наредбата за структурата и организацията на работната заплата (в частност разпоредбата на чл.9, ал. 2 от същата наредба) и следва да се прилагат разпоредбите на специалния Закон за Министерството на вътрешните работи и на издадените въз основа на него подзаконови нормативни актове.

В този смисъл след постановяване на ТР №1/15.03.2023г. по т.д. №1/2020г. ОСГК е преодоляна противоречивата практика на съдилищата, съобразно отговора на разрешения въпрос – нормите на ЗМВР, изключват приложението на чл.9 ал.2 НСОРЗ.

Тълкувателното решение е задължително за всички органи на съдебната власт (чл. 130, ал. 2 ЗСВ) и действието му е от деня, в който тълкуваните разпоредби от ЗМВР са влезли в сила (чл. 50, ал. 2 ЗНА). Тълкувателното решение е съобразено и със задължителното действие на Решение по дело С-262/20 на СЕС по преюдициално запитване от български съд по тълкуването и прилагането на Директива 2003/88/ЕО. В съответствие с тълкуването на СЕС е разяснено, че различен отговор не следва и от наднационалния правен ред, регулиращ служебните правоотношения с МВР. В Определение от 29.07.2024 г. по дело С-435/2024 г. СЕС приема, че член 12, буква а) от Директива 2003/88 и членове 20 и 31 от Хартата трябва да се тълкуват в смисъл, че не допускат прилагане на задължителна национална съдебна практика, ако прилагането й води до резултат, несъвместим с тези разпоредби от правото на Съюза, и по- специално – до разлика в третирането, която не се основава на обективен и разумен критерий.

Предвид това Определение от 29.07.2024 г. по дело С-435/2024 г. на СЕС в практиката на Окръжен съд Смолян се приема, че следва да се съобразят нормите на правото на ЕС и да не се прилага ТР №1/15.03.2023г. по т.д. №1/2020г. ОСГК , което разрешение води и до наличието на противоречива практика между практиката по този вид дела на Окръжен съд Смолян и съдебната практиката,прилагана от съдиите в Районен съд Девин .

**РС – Чепеларе**

Основни причини за нерешаване на гражданските дела в тримесечен срок:

1) Изключителни затруднения с призоваването на лица с местоживеене в гр. София, несвоевременно връщане или оформяне на разписките на изпратените призовки на такива лица от страна на призовкарите в Районен съд София.

2) Ненамирането на адресатите на посочените адреси и необходимостта от извършване на справки за постоянния адрес на ответниците в НБД „Население” и повторното изпращане на съдебните книжа за връчване, отнема повече от месец, а по - някога и два. Освен това, съгласно чл. 47, ал.З ГПК при неоткриване на ответника, съдебните книжа се изпращат и за връчване по месторабота.

3) Непредставянето на заключения по назначени експертизи своевременно. Причините са обективни - е определението си по чл. 140 ГПК, с което съдът назначава експертизи и насрочва съдебно заседание в рамките на един месец се определя и срок за внасяне на депозит за вещи лица, едва след връчване на това определение страната следва да внесе депозита като представи вносна бележка за това в съда и съда да изпрати делото на вещото лице, което да представи своето заключение в едноседмичен срок преди насроченото съдебно заседание съгласно чл. 199 от ГПК. Често вещите лица подават молби, че са служебно ангажирани и не са могли да изготвят експертизите. Горното важи особено за случаи, които ангажираното вещо лице - специалист, е в области в които няма голям избор за замяна. Проблем е и при гражданските дела, които се разглеждат като бързи производства, съгласно чл. 310 и следващите от ГПК. Предвид невъзможността тези процесуални действия да се развият в срокове се налага провеждане на второ съдебно заседание.

Основни причини за нерешаване на наказателните дела в тримесечния срок са: неявяване на подсъдим или свидетел, искания направени от подсъдими в съдебно заседание за отлагане на делото за упълномощаване на защитник, искания от пълномощниците на подсъдимите за отсрочване на заседания, поради служебна ангажираност по дела пред други съдилища, за назначаване на експертизи, както и постъпване на обвинителен акт и образуване на дела непосредствено преди или по време на съдебната ваканция.

**РС – Мадан**

**Проблемите в приложението на процесуалните закони - ГПК, АПК и НПК.**

Във връзка с **призоваване** на страни и участници по гр.дела:

По дела по Закона за закрила на детето: трудности при призоваване на биологичния родител /в повечето случаи майка/ по дела образувани по Закона за закрила на детето. Въпреки съдействието на ДСП – Мадан и предоставените от тях данни и координати - адреси по местоживеене, телефони за контакти и др. е невъзможно да бъдат открити и призовани за съдебното заседание биологичните родители, чието участие в процеса е задължително.

**Отлагане на дела по обективни причини:**

През отчетния период при разглеждане на граждански дела особена спънка се наблюдава в производствата по Закона за закрила на детето, макар производствата по тях да не са бързи, то разглеждането им е в кратки процесуални срокове. Наложените законодателни промени създават препятствие за разглеждане в разумен срок на делата от този вид, трудно се оказва призоваването на биологичните родители на детето, а в голяма част от случаите е невъзможно да бъдат надлежно призовани и уведомени въпреки положените от съда усилия за това.

Невъзможност за призоваване в кратък срок или когато постоянния адрес е извън съдебния район. Забавяне се наблюдава при връщане на съдебните книжа при изпращането им за връчване до Бюро призовки при РС – София, което налага насрочване на делото за по-дълъг срок. Несвоевременното връщане на съдебните книжа възпрепятства извършването на последващи процесуални действия по делата.

Други причини за отлагане на гражданските дела: забавяне в изготвяне на заключения от вещи лица – експерти да изготвят възложените им експертизи с посочване на обективни причини, което води до отлагане на делата; конституиране на нови страни и трудности с тяхното призоваване или връчване на съдебни книжа; предявяване на допълнителни искове в гражданското производство; невнасяне в определените срокове на депозитите за вещите лица и призоваването на свидетели и др. забавяне на гражданските производства има и при наличие на основание за назначаване на особен представител.

В делбените производства, които се отличават с най-голяма продължителност, наред с изтъкнатите причини за забавяне на производството са и извършването на определени действия, свързани с получаване на становища от административни органи, гл. архитект на общината, извършването на експертизи и т.н.

В производствата по чл. 200 КТ причина за отлагане на гражданските дела е и необходимостта от назначаване на комплексни съдебни експертизи, вещите лица по които са експерти от различна сфера на дейност и невъзможността им да работят в екип довежда до затруднения в изготвяне на поставената им обща задача.

**Х. ЗАКЛЮЧИТЕЛНИ ИЗВОДИ**

Изложеното в доклада за работата на ОС - Смолян и Районните съдилища показва постигнатото от магистрати и съдебни служители през 2024 година.

От анализа на данните е видно, че съдиите и служителите са работили сериозно и отговорно. Постигнатите резултати за 2024 година са плод на общите им усилия, поради което заслужават висока оценка за работата си.

Следва да отбележим, че при възникване на кадрови проблем, съдиите от съдебния район винаги сме успявали да го разрешим чрез заместване или командироване на съдия от един съд в друг, без това да наруши качеството и бързината на работа в командироващия съд или на командирования съдия. Тази взаимозаменяемост и взаимопомощ на съдиите в съдебния район винаги се е извършвала в дух на разбирателство и подкрепа, за което искам да благодаря на всички колеги.

Трайна тенденция в Съдебен район - Смолян е приключването на делата в кратки срокове, постановяването в законоустановените срокове на решенията и качеството на съдебни актове.

Приоритети, по които през 2025 година ежедневно ще работим ще бъдат:

* Запазване качеството на правораздавателната дейност и административните услуги.
* Качествено правосъдие чрез бързина, ефективност и степен на доверие на гражданите към правораздавателната дейност.
* Повишаване нивото на информираност и предоставяните услуги към гражданите.
* Въвеждане на механизми за издигане на общественото доверие в професионализма и почтеността на съдиите и съдебните служители работещи в съдилищата.

В заключение искам да изкажа благодарност към всички колеги и съдебни служители за положените усилия и проявената отговорност, без които не бихме постигнали тези резултати!

Пожелавам на всички здраве, професионализъм, отговорност и кураж за отстояване на позициите и при посрещане на новите предизвикателства!

**Приложение:** Копия от:

Отчет за работата на ОС-Смолян за 2024 г.;

Отчет по граждански и търговски дела І инстанция на ОС – Смолян за 2024 г.;

Отчет по граждански дела ІІ инстанция на ОС – Смолян за 2024 г.;

Отчети по наказателни дела І и ІІ инстанция на ОС – Смолян за 2024 г.;

Справки за работата на всеки съдия от СОС през 2024 г. по граждански и наказателни дела;

Справки за резултатите от върнати обжалвани и протестирани граждански и наказателни дела на съдиите от ОС – Смолян за 2024 г.;

**27.02.2025 г. ПРЕДСЕДАТЕЛ НА**

**ГР. СМОЛЯН ОКРЪЖЕН СЪД - СМОЛЯН: *🖎…….***

 **/ПЕТЪР МАРГАРИТОВ/**